
    545400 SIGHIŞOARA
Str. Muzeului nr.7, Tel./Fax 0265 - 771278
H O T Ă R Â R E A  NR. 148
                                                               din 30 iulie 2020
privind instituirea unor facilităţi fiscale de anulare a accesoriilor aferente obligaţiilor bugetare principale restante la data de 31.03.2020 inclusiv, datorate bugetului local de către contribuabili de pe raza administrativ - teritorială a Municipiului Sighisoara
Consiliul Local al Municipiului Sighişoara, întrunit în ședință ordinară, 
Luând act de proiectul de hotărâre, înregistrat cu nr. 11.874/19.05.2020 şi la Consiliul Local Sighișoara cu nr. 12.135/21.05.2020, ulterior modificat și completat, fiind comunicat cu adresa de înaintare, înregistrată la registratura generală a Municipiului Sighișoara cu nr. 17.857/29.07.2020, de referatul de aprobare, înregistrat cu nr. 11.875/19.05.2020, al grupului de consilieri locali ai Partidului Uniunii Independente Pentru Sighișoara (U.I.P.S.), în calitate de iniţiatori, calitate conferită de prevederile art. 136 alin. (1), coroborate cu cele ale art. 211 din Ordonanţa de Urgenţă a Guvernului nr. 57/2019 privind Codul administrativ, cu modificările și completările ulterioare, care conferă aleșilor locali dreptul de inițiativă în promovarea actelor administrative, individual sau în grup;
Luând în considerare evitarea unor blocaje în ceea ce privește îndeplinirea obligațiilor de plată ale contribuabililor persoane fizice, având în atenție necesitatea adoptării unor instrumente care să protejeze mediul de afaceri și sistemul economic și prin care să se injecteze în economie nu doar bani, ci și disponibilitate de adaptare a raporturilor de afaceri la provocările și dificultățile severe pe care întreaga națiune le traversează;
Ținând cont că prin instituirea stării de urgență au fost luate măsuri care au afectat activitatea întreprinderilor mici și mijlocii - persoane fizice întreprinzători și societăți de dimensiuni reduse, care reprezintă coloana vertebrală nu doar a economiei românești, ci și a pieței unice europene;
În condițiile în care este imperios necesar ca micile afaceri să beneficieze de sprijin suplimentar, de o perioadă de moratoriu (legal), în special în privința serviciilor esențiale care le condiționează continuarea activității, și întrucât elementele mai sus prezentate constituie situații de urgență și extraordinare, a căror reglementare nu poate fi amânată, având în vedere necesitatea susținerii resurselor financiare atât ale contribuabililor, cât și ale statului pentru asigurarea cheltuielilor, precum și faptul că în perioada stării de urgență mediul de afaceri s-a confruntat cu o diminuare semnificativă de lichidități financiare, ceea ce conduce la dificultatea acestora în a se conforma voluntar la plată;
Ținând cont de faptul că obligațiile accesorii îngreunează conformarea la plată a obligațiilor bugetare, în contextual actual al dificultăților financiare cu care se confruntă contribuabilii afectați direct sau indirect de criza SARS-CoV-2, luând în considerare necesitatea prevenirii acumulării de către contribuabili a noi datorii la bugetul local, necesitatea acordării unor șanse de redresare economică, în special contribuabililor cu afaceri viabile care au fost afectate de criza SARS-CoV-2;
Având în vedere:

-
art. 4 şi art. 9 paragraful 3 din Carta europeană a autonomiei locale, adoptată la Strasbourg la 15 octombrie 1985, ratificată prin Legea nr. 199/1997;
-
art. 5, alin. (l), lit. a) şi alin. (2), art. 16 alin. (2), art. 20 alin. (1) lit. b), art. 27, art. 30 şi art.761 alin. (2) şi alin. (3) din Legea nr. 273/2006 privind finanţele publice locale, cu modificările şi completările ulterioare;

-
Legea nr. 207/2015 privind Codul de procedură fiscală, cu modificările şi completările ulterioare;

-
O.U.G. nr. 69/2020 privind instituirea unor facilităţi fiscale;

-
prevederile art. 7 alin. (13) din Legea nr. 52/2003 privind transparenţa decizională în administraţia publică, republicată;
Având în vedere Raportul de specialitate al Biroului Executare Creanțe, înregistrat cu nr. 14.373/18.05.2020, prin care se propune instituirea unor facilităţi fiscale şi aprobarea procedurii de anulare a accesoriilor aferente obligaţiilor bugetare principale restante la data de 31.03.2020 inclusiv, datorate bugetului local de către contribuabili de pe raza administrativ - teritorială a Municipiului Sighisoara;

Având în vedere avizele favorabile ale comisiilor de buget și juridică;
În temeiul art. 129 alin. (2) lit. b), alin. (4) lit. c), alin. (14), art. 139 alin. (l) şi alin. (3) lit. c) şi a art. 196 alin. (l) lit. a) din Ordonanţa de Urgenţă a Guvernului nr. 57/2019 privind Codul administrativ, cu modificările și completările ulterioare,
H O T Ă R Ă Ş T E:
Art. 1. Se aprobă instituirea facilităţilor fiscale de anulare a accesoriilor aferente obligaţiilor bugetare principale restante la data de 31.03.2020 inclusiv, datorate bugetului local de către contribuabili de pe raza administrativ - teritorială a Municipiului Sighișoara, judeţul Mureş.
               Art. 2. Se aprobă anularea accesoriilor aferente obligațiilor bugetare principale restante la data de 31.03.2020 inclusiv, datorate bugetului local de către contribuabili de pe raza administrativ - teritorială a Municipiului Sighișoara, județul Mureș și se aplică de la data adoptării prezentei până la data de 15.12.2020 inclusiv (data limită de depunere a cererii sub sancțiunea decăderii), termenul de soluționare de către organul fiscal a cererilor depuse fiind 15.12.2020.
      Art. 3. Se aprobă Procedura de anulare a accesoriilor aferente obligaţiilor bugetare principale restante la data de 31.03.2020 inclusiv, datorate bugetului local de către contribuabili de pe raza administrativ - teritorială a Municipiului Sighișoara, judeţul Mureş, potrivit anexei nr. 1, care face parte integrantă din prezenta hotărâre. 
             Art. 4. Biroul Impozite şi Taxe, în calitate de organ fiscal local și Biroul Executare Creanțe – Direcţia Economică, se încredinţează cu ducerea la îndeplinire a prevederilor prezentei hotărâri.

           Art. 5. Prin grija Secretarului General al Municipiului Sighișoara, Anca Bizo, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Județului Mureș și se va aduce la cunoștință publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

          Sîrbu Ioan - Iulian      

                                              Contrasemnează pentru legalitate
                                     SECRETARUL GENERAL al municipiului,

                                                 Bizo Anca
(Prezenta s-a adoptat cu unanimitate de voturi)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar General;

  2 ex. Biroul Executare Creanțe – Direcţia Economică;

  1 ex. Biroul Impozite şi Taxe – Direcţia Economică;

  1 ex. Biroul Buget, Contabilitate, Salarizare – Direcția Economică.

10 ex.  

B.A. 
